Stoler på Everton i handicapspillet
En rekke storlag har spillefri denne FA-cuplørdagen, det betyr ikke at det ikke finnes spillobjekter, og fra klokken 15 kan du få ferske tippetips fra Rolf Brown. Oldham sto for en av 4. rundes store overraskelser, da de slo ut Liverpool. I dag skal de aksjon igjen, nok et gang mot et lag fra Liverpool, hjemme mot Everton. - Oldham danket ut Liverpool i 4.runde - skal de klare nok en bragd mot et Liverpool-lag to divisjoner opp i hierarkiet? Kommer garantert til å gi alt her. Og får muligens tilbake et par spisser. Everton later til å ta FA-cupen på alvor. Laget stilte for eksempel med sine beste i 3. runde mot Cheltenham (5-1-borteseier) og var litt heldige mot Bolton i 4. runde (2-1). Distin (f) ser ut til å rekke kampen. 1.27 i B-odds i nr. 99 føles bare ikke så vidunderlig vakkert, så vi stoler på Everton i handikappspillet, mener VGs oddstipser. Dagens andre objekt er Championship-oppgjøret mellom Crystal Palace og Middelsbrough. - Er Crystal Palace tilbake i vinnersporet igjen, eller? Kan se slik ut. Eagles lå under både mot byrival Charlton og fikk vendt til U borte mot sterke Watford - to solide prestasjoner. Hadde spillefri i midtuka - i motsetning til dagens gjester. Ward (f) og Jedinak (mb) er påtenkte til denne kampen etter smeller. Hjemme: 9-5-1. Middlesbrough vant knepent tirsdag - den første seieren etter fem strake tap. Målscorer i det oppgjøret, Main (a), er utestengt her. Dessuten er det lite sannsynlig at forsvarerne Woodgate, Bikey og Hines blir klare. Borte: 5-1-9, skriver Brown. I tillegg tror han at Osasuna tar en viktig seier når de tar i mot Real Zaragoza i kveld. - Lagene kjemper for livet i nedrykkssjiktet, men det er Osasuna som viser mest fremgang med 2-2-2 mot Real Zaragoza sin 0-2-4-flyt. Defensiv midtbanemann Timor sliter med å rekke denne kampen for Pamplona-vertene. Real Zaragoza må klare seg uten faste folk som Alvaro (f), Romaric (mb) og lagets beste avslutter, Helder Postiga (a). Osasuna skal ha en grei sjanse på sin intime stadion. Lever din oddslapp her.
VGs oddstipser Rolf Brown tror Oldhams FA-cupeventyr tar slutt når Everton kommer på besøk på Boundary Park.